Tarybos direktyva
1987 m. birželio 25 d.
iš dalies keičianti tam tikras direktyvas dėl valstybių narių įstatymų, susijusių su pramonės produktais, derinimo valstybes nares nurodančių skiriamųjų numerių ir raidžių atžvilgiu
(87/354/EEB)
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 100 straipsnį,
atsižvelgdama į Komisijos pasiūlymą [1],
atsižvelgdama į Europos Parlamento nuomonę [2],
atsižvelgdama į Ekonomikos ir socialinių reikalų komiteto nuomonę [3],
kadangi Ispanijos ir Portugalijos stojimo akte tam tikroms direktyvoms dėl valstybių narių įstatymų, susijusių su pramonės produktais, derinimo Graikijos Respublikai buvo nustatytos skiriamosios raidės "GR";
kadangi tam, kad Graikija būtų vadinama valstybine kalba, šiai valstybei narei reikėtų priskirti skiriamąsias raides "EL"; kadangi dėl to būtina atitinkamai iš dalies keisti šias direktyvas,
PRIĖMĖ ŠIĄ DIREKTYVĄ:
1 straipsnis
Šiuo dokumentu priede išvardytos direktyvos keičiamos pagal jame išdėstytas nuostatas.
2 straipsnis
1. Valstybės narės priima įstatymus ir kitus teisės aktus, kurie įsigalioję iki 1987 m. gruodžio 31 d., įgyvendina šią direktyvą. Apie tai jos nedelsdamos praneša Komisijai.
2. Valstybės narės pateikia Komisijai šios direktyvos taikymo srityje priimtų nacionalinės teisės aktų nuostatų tekstus.
3 straipsnis
Ši direktyva skirta valstybėms narėms.
Priimta Liuksemburge, 1987 m. birželio 25 d.